The Island 2 | LekkeSlaap
The Island 2 is 'n vakansiewoonstel in Chaka's Rock, ook bekend as Shaka's Rock. Dit is net 5 km noord van Ballito aan die Dolfynkus van KwaZulu-Natal.
Die eenheid is op die grondvloer geleë en word deur 'n paar trappe bereik. Die eenheid het 3 slaapkamers met slaapplek vir 4 volwassenes en 2 kinders. Die hoofslaapkamer het 'n dubbelbed en 'n en suite-badkamer met 'n bad en 'n stort, en die tweede en derde slaapkamer het elk 2 enkelbeddens. Dié twee slaapkamers deel 'n badkamer met 'n stort.
Die kombuis is volledig toegerus vir selfsorgverblyf en beskik oor 'n stoof, 'n yskas-vrieskas, 'n mikrogolfoond, skottelgoedwasser en 'n wasmasjien. Die knus leefarea het 'n eetkamertafel, 'n gerieflike sitkamerstel, 'n platskerm-TV, onbeperkte WiFi en 'n DStv-koppelpunt. Gaste moet wel asb. hul eie dekodeerder ('n Explorer-dekodeerder is geskik), kabels en slimkaart saambring.
'n Skoonmaakdiens is beskikbaar.
Die patio buite bied pragtige uitsigte oor die see en 'n Weber-braai is beskikbaar. Alhoewel daar nie direkte toegang tot die strand is nie, is ons steeds stapafstand en daar is 'n heerlike getypoel by Chaka's Rock-strand.
Neem asseblief kennis dat dié omgewing beperkte selfoonopvangs het. Besprekings word nie vir gaste onder die ouderdom van 25 aanvaar nie.